Diari Oficial de la Generalitat Valenciana


Sumari del DOGV 8437, del 04-12-2018 (2018/11210)

RESOLUCIÓ de 28 de novembre de 2018, de la directora general de Transparència i Participació, per la qual es prorroguen sis beques per a la realització de pràctiques professionals en matèria de transparència i participació ciutadana en les dependències de la Conselleria de Transparència, Responsabilitat Social, Participació i Cooperació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11733


Data del document
:   28-11-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 28 de novembre de 2018, de la directora general de Transparència i Participació, per la qual es prorroguen sis beques per a la realització de pràctiques professionals en matèria de transparència i participació ciutadana en les dependències de la Conselleria de Transparència, Responsabilitat Social, Participació i Cooperació. [2018/11763]  
  
Mitjançant Resolució de 2 de febrer de 2017, de la Conselleria de Transparència, Responsabilitat Social, Participació i Cooperació, es van convocar sis beques per a la realització de pràctiques professionals en matèria de transparència i participació ciutadana en les titulacions i segons la distribució que a continuació es detalla (DOGV 7974, 07.02.2017):  
  
Llicenciatura o grau en Sociologia: dues persones.  
Llicenciatura o grau en Dret: una persona.  
Llicenciatura o grau en Publicitat i Relacions públiques: una persona.  
Llicenciatura o grau en Gestió i Administració Pública: una persona.  
  
Llicenciatura o grau en Ciències Polítiques: una persona.  
  
Per Resolució de 8 de juny de 2017, de la directora general de Transparència i Participació, es van adjudicar sis beques per a la realització de pràctiques professionals en matèria de transparència i participació ciutadana en les dependències de la Conselleria de Transparència, Responsabilitat Social, Participació i Cooperació, per un període de duració d'un any, des del 16 de juny de 2017 al 15 de juny de 2018, i es va constituir una borsa de reserva prioritzada (DOGV 8062, 14.06.2017).  
Per Resolució de 6 de març de 2018, de la directora general de Transparència i Participació, es va acceptar la renúncia formulada per una de les persones adjudicatàries de la titulació de Sociologia i, per Resolució de 23 de març de 2018, es va nomenar la persona substituta, Iván Carretero Navarro.  
Per Resolució de 25 de setembre de 2018, de la directora general de Transparència i Participació, es va acceptar la renúncia formada d'altra de les persones adjudicatàries de la titulació de Publicitat i Relacions Públiques i, per Resolució de 15 d'octubre de 2018, es va nomenar la persona substituta, M.ª Dolores Haya Santos.  
L'apartat 2 del resolc tretze de la Resolució de 2 de febrer de 2017 estableix que el període de duració podrà prorrogar-se sense necessitat de nova convocatòria, per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'està efectuant així ho requerisca o aconselle. Així mateix, el resolc vint-i-cinc de la Resolució de 8 de juny de 2017, establix que la pròrroga s'efectuarà mitjançant resolució expressa de la directora general de Transparència i Participació.  
Per Resolució de 6 de juny de 2018, de la directora general de Transparència i Participació, es van prorrogar les sis beques per a la realització de pràctiques professionals en matèria de transparència i participació ciutadana en les dependències de la Conselleria de Transparència, Responsabilitat Social, Participació i Cooperació, per un període de sis mesos, fins al 15 de desembre de 2018 (DOGV 8314, 11.06.2018). Es requereix una pròrroga per sis mesos més per completar la formació de les persones becàries en les matèries de Transparència i Participació.  
  
La Llei 22/2017, de 29 de desembre, de pressupostos de la Generalitat per a 2018, conté la línia de subvenció S4049000, programa 112.90, transparència en l'activitat pública i participació ciutadana, del capítol IV, amb la que seran finançades les beques convocades per a la realització de pràctiques professionals en matèria de transparència i participació ciutadana.  
Per tot això, en virtut de la competència delegada que l'atribueixen el resolc deu.1 de la Resolució de 2 de febrer de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de sis beques per a la realització de pràctiques professionals en matèria de transparència i participació ciutadana, i el vint-i-cinc de la Resolució de 8 de juny de 2017, de la directora general de Transparència i Participació, per la qual es concedeixen sis beques per a la realització de pràctiques professionals en matèria de transparència i participació ciutadana, resolc:  
  
Primer  
Prorrogar per sis mesos addicionals les beques a Carolina Manzano Martínez, M.ª Dolores Haya Santos, Adrián Vicente Paños, Ignacio Durbán Martí, Julia Sanchís Sánchez i Iván Carretero Navarro; i mantindre la borsa de reserva constituïda en la Resolució de 8 de juny de 2017.  
  
Segon  
La pròrroga serà efectiva des del dia 16 de desembre de 2018 i finalitzarà el 15 de juny de 2019.  
  
Tercer  
L'import de la beca durant aquest període serà el que determina la Resolució de 22 de febrer de 2018, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2018 de les beques sotmeses a l'àmbit d'aplicació del Decret 132/2009, de 4 de setembre del Consell. El pagament es farà a càrrec de l'aplicació pressupostària 07.70.09.137.36.6, línia de subvenció S4049000 del capítol IV del pressupost de la Generalitat per a l'exercici 2018 i 2019, condicionada a l'existència de crèdit adequat i suficient.  
  
  
Any 2018 Any 2019  
3.123,24 - 34.355,34 -  
  
  
  
Sobre aquest import caldrà practicar la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social en els termes que estableix el Reial decret 1493/2011, de 24 d'octubre, i la resta que, si és el cas, siguen procedents. A més, la quota patronal de la Seguretat Social dels adjudicataris de la present pròrroga es finançarà amb càrrec a l'aplicació pressupostària 75.21.54.616.60.3, línia de subvenció S4049000, pels imports que establisca la normativa vigent en aquesta matèria.  
  
  
Any 2019  
1.424,88 -  
  
  
Quart  
Per a la resta de condicions, són d'aplicació les que figuraven en les bases reguladores establides en l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació. Aquesta resolució es publicarà en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
De conformitat amb el que preveuen l'article 46 de la Llei 29/1998, de 13 de juny, reguladora de la jurisdicció contenciosa administrativa, i els articles 123 i 124 de la Llei 39/2015, d'1 d'octubre, del procediment administratiu comú, contra la present resolució, que posa fi a la via administrativa, es pot presentar potestativament recurs de reposició o directament recurs contenciós administratiu en els terminis i davant dels òrgans que sindiquen a continuació:  
a) El recurs de reposició s'ha d'interposar davant del conseller de Transparència, Responsabilitat Social, Participació i Cooperació, en el termini d'un mes a comptar des de l'endemà de la seua publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà a la seua publicació.  
  
València, 28 de novembre de 2011.- La directora general de Transparència i Participació: Aitana Mas Mas.